Publiek se hulp gevra drie jaar ná man in Houtbaai sterf | Maroela Media
Aldred Coenraad Beukes (Foto verskaf deur die SAPD)
Die provinsiale speurspan van die polisie in die Wes-Kaap het die publiek se hulp gevra vir inligting ná 'n man se liggaam in 2015 by Sandybaai naby Houtbaai gevind is.
Aldred Coenraad Beukes, oorspronklik van Keimoes in die Noord-Kaap, het in 2005 na Kaapstad verhuis en het vanaf Julie daardie jaar as 'n veiligheidsbeampte by Grand West Casino begin werk. Hy het in Parow tuisgegaan.
Hy het in Augustus 2010 bedank en gesê hy gaan sy meisie besoek en sal in die Knysna/George-omgewing as 'n geleentheidsbestuurder werk. Hy het aangedui dat hy by vriende sou bly. Hy is daarna weer in Kaapstad gesien toe hy weer as 'n veiligheidsbeampte gewerk het.
"Sy liggaam is op 25 Januarie 2015 by Sandybaai gevind, nadat dit uit die see gespoel het. 'n Geregtelike ondersoek is van stapel gestuur om die oorsaak van sy dood te bepaal," het kapt. FC van Wyk, woordvoerder van die polisie, Dinsdag in 'n verklaring gesê. "Enigiemand met inligting oor die voorval word versoek om genl.maj. Vearey te kontak by 063 629 1567 of kapt. Bock by 082 469 2576."
Dié Vrystaat-munisipaliteite binnekort sonder elektrisiteit
katheleen · 9 maande gelede
2015? Shoe is die datum reg?
Drie jaar terug? Die polisie was seker effe besig met ander sake.
gelukkig is Sandy Bay op staatsgrond. As sy lyk op 'n strand wat aan wit mense se grond grens uitgespoel het, was daar LANKAL klagtes van rassisme, moord ens ens.
Emily · 9 maande gelede
Hoekom word daar nie ook hulp van die publiek gesoek ivm al die plaasmoorde, verkragtings ens. vernaamlik op ons ou mense nie.